b'\n_START_ARTICLE_\nPrincess Clara\n_START_SECTION_\nIstorija\n_START_PARAGRAPH_\nPrincess Clara yra i\xc5\xa1lepinta naivi rasist\xc4\x97, kilusi i\xc5\xa1 karali\xc5\xa1kos gimin\xc4\x97s. Jos persona\xc5\xbeas parodijuoja tokius Disn\xc4\x97jaus veik\xc4\x97jus, kaip Undin\xc4\x97l\xc4\x97, Snieguol\xc4\x97 ir pan. Jis vaizduojama kaip i\xc5\xa1lepinta \xe2\x80\x9et\xc4\x97velio dukrel\xc4\x97\xe2\x80\x9c. Kaip ir daugelis Disn\xc4\x97jaus veik\xc4\x97j\xc5\xb3, ji sugeba nuostabiai dainuoti ir turi daug gyv\xc5\xabn\xc4\x97li\xc5\xb3 \xe2\x80\x93 draug\xc5\xb3, kurie da\xc5\xbeniausiai atsiranda tik tuomet, kai ji dainuoja. Princess Clara t\xc4\x97vas yra karalius, kuris grie\xc5\xbetai pri\xc5\xbei\xc5\xabr\xc4\x97jo savo dukros gyvenima, bet galiausiai suparato, jog ji jau neb\xc4\x97ra ma\xc5\xbea mergait\xc4\x97 ir dav\xc4\x97 jai daugiau laisv\xc4\x97s. Princess Clara turi proti\xc5\xa1kai atsilikusi\xc4\x85 puseser\xc4\x99 Blah, giminyst\xc4\x97s su kuria g\xc4\x97dijosi. Galiausiai, kai Blah apsistojo Drawn Together name ir j\xc4\x85 visi \xc5\xa1iltai pri\xc4\x97m\xc4\x97, Princess Clara suprato, kad jai buvo g\xc4\x97da savo puseser\xc4\x97s visai be reikalo. Princess Clara yra vienintelis Drawn Together persona\xc5\xbeas, neturintis \xe2\x80\x9etamsios\xe2\x80\x9c praeities. Nuo to laiko, kai ji persik\xc4\x97l\xc4\x97 gyventi \xc4\xaf Drawn Together nam\xc4\x85, ji pradeda taisyti daugel\xc4\xaf savo charakterio yd\xc5\xb3._NEWLINE_Princess Clara t\xc4\x97vas yra stebuklingos karalyst\xc4\x97s valdovas, kuris yra gan nepopuliarus, sprend\xc5\xbeiant i\xc5\xa1 visuomet j\xc4\xaf lydin\xc4\x8dios apsaugos. Jos motina mir\xc4\x97, kai Princess dar buvo k\xc5\xabdikis, tod\xc4\x97l po kurio laiko t\xc4\x97vas ved\xc4\x97 dar kart\xc4\x85. Princess Clara pamot\xc4\x97 u\xc5\xbeker\xc4\x97jo jos vagin\xc4\x85, kuri\xc4\x85 pavert\xc4\x97 mil\xc5\xbeini\xc5\xa1ku monstru, vardu Octopussoir, kuris moka kalb\xc4\x97ti ir turi savo asmenyb\xc4\x99. Octopussoir da\xc5\xbeniausiai yra ramus, bet greitai susinervina d\xc4\x97l kokio nors didesnio garso, tuomet netgi puola \xc5\xbemones. Galiausiai Princess Clara plastin\xc4\x97s chirurgijos pagalba pa\xc5\xa1alino Octopussoir i\xc5\xa1 savo vaginos ir jis prad\xc4\x97jo gyventi savo atskir\xc4\x85 gyvenim\xc4\x85.\n_START_SECTION_\nAsmenyb\xc4\x97\n_START_PARAGRAPH_\nPrincess Clara yra pristatoma kaip stereotipin\xc4\x97 auk\xc5\xa1tesniosios klas\xc4\x97s anglosaks\xc5\xb3 kilm\xc4\x97s baltoji protestant\xc4\x97, abejinga ma\xc5\xbeumoms ir \xc5\xbemon\xc4\x97ms, kuriems gyvenime pasisek\xc4\x97 ma\xc5\xbeiau nei jai. Taip pat ji smarkiai propoguoja antisemitizm\xc4\x85, kas gali atrodyti \xc5\xa1iek tiek ironi\xc5\xa1kai, kadangi j\xc4\x85 \xc4\xafgarsinanti aktor\xc4\x97 yra \xc5\xbeyd\xc4\x97, taip pat ir abu serialo prodiuseriai. Princess Clara pati to ne\xc5\xbeinodama su kitos ras\xc4\x97s atstovais elgiasi rasisti\xc5\xa1kai. I\xc5\xa1 pirm\xc5\xb3j\xc5\xb3 serialo epizod\xc5\xb3 galima buvo spr\xc4\x99sti, jog tai yra t\xc4\x97velio \xc4\xaftaka, bet v\xc4\x97liau paai\xc5\xa1k\xc4\x97ja, kad tai yra tik d\xc4\x97l jos senamadi\xc5\xa1ko m\xc4\x85stymo, ji tiesiog n\xc4\x97ra susipa\xc5\xbeinusi su \xc5\xa1iuolaikiniu po\xc5\xbei\xc5\xabriu \xc4\xaf seksualines ma\xc5\xbeumas ar kitos ras\xc4\x97s atsovus. Nepaisant jos i\xc5\xa1ankstini\xc5\xb3 nusistatymu, Princess Clara yra vaizduojama kaip labai r\xc5\xabpestinga, gera asmenyb\xc4\x97, mylinti visus gyvus padarus, taip pat ji toleranti\xc5\xa1kai reguoja \xc4\xaf tai, jog Xander yra homoseksualas.\n_START_SECTION_\nReligija\n_START_PARAGRAPH_\nPrincess Clara yra labai religinga, kartais tai net pana\xc5\xa1u \xc4\xaf tam tikr\xc4\x85 fanatizmo form\xc4\x85. Ji da\xc5\xbenai kalba apie J\xc4\x97z\xc5\xb3 bei kaip jis pasiaukojo d\xc4\x97l vis\xc5\xb3 \xc5\xbemoni\xc5\xb3, tod\xc4\x97l, jos manymu, reikia laikytis to, kas yra skelbiama biblijoje. Ji da\xc5\xbenai bando kitiems \xc4\xafrodyti, kad jie elgiasi neteisingai ir d\xc4\x97l to jie keliaus \xc4\xaf pragar\xc4\x85, nes Dievas toki\xc5\xb3 poelgi\xc5\xb3 netoleruoja.'